พัชรศรี เบญจมาศ

พัชรศรี เบญจมาศ  หรือชื่อในวงการบันเทิง กาละแมร์ เป็นพิธีกร ผู้ประกาศข่าว คอลัมนิสต์ให้กับนิตยสาร มติชนสุดสัปดาห์ Cleo และ chicmistry.com ในข้อ Good Girl Living in sin ก่อนหน้านั้นเธอเคยเขียนให้กับ เนชั่นสุดสัปดาห์ มาร์ ดีมานด์ ลิซ่า discazine และ i-mono อีกด้วย และยังได้เป็นนักแสดงแสดงภาพยนตร์เรื่อง แก๊งชะนีกับอีแอบ ร่วมกับเพื่อนพิธีกรรายการผู้หญิงถึงผู้หญิง และ ปุณยวีร์ สุขกุลวรเศรษฐ์

ประวัติ 
พัชรศรีเกิดที่กรุงเทพมหานคร เมื่อวันที่ 19 ตุลาคม พ.ศ. 2519 เป็นบุตรคนโต ในจำนวนพี่น้อง 2 คน ของนายธนาดุล และนางเพราพรรณ เบญจมาศ น้องชายชื่อ มิว-นายพีรสรรพ์ เบญจมาศ เรียนจบชั้นประถมศึกษาจากโรงเรียนไผทอุดมศึกษา กับโรงเรียนพระมารดานิจจานุเคราะห์ จากนั้น เข้าศึกษาในระดับมัธยมศึกษาที่โรงเรียนบดินทรเดชา (สิงห์ สิงหเสนี) ก่อนเข้าเป็นนิสิตจุฬาฯ เริ่มฝึกงานในตำแหน่งผู้สื่อข่าวช่อง 3 จบปริญญาตรีนิเทศศาสตร์ สาขาสื่อสารมวลชน (วิทยุโทรทัศน์) ปีการศึกษา 2539 

พัชรศรีมีชื่อเสียงจากนิสัยที่เปิดเผย และตรงไปตรงมา เธอโด่งดังจากการเขียนหนังสือในปี 2545 เรื่อง "กายกรรมบนเส้นด้าย" และ "ผู้ชายเลวกว่าหมาและไม่ได้มาจากดาวอังคาร" ซึ่งเป็นที่วิจารณ์อย่างมากจากผู้อ่านเพศชาย ตามด้วย "ผู้หญิงยิงฟัน" และหลังจากนั้นก็ได้มีงานเขียนตามออกมาอย่างต่อเนื่อง อาทิเช่น "ผู้หญิงร้าย ผู้ชายรัก" ที่เธอทำหน้าที่เรียบเรียงจากหนังสือ Why Men Love Bitches โดยหนังสือเล่มล่าสุด คือ “คิด-เช่น-แมร์ ” (Kitchen Mare)

พัชรศรียังเคยเป็นพิธีกรรายการผู้หญิงถึงผู้หญิงทางช่อง 3 ซึ่งเป็นรายการที่สร้างชื่อเสียงให้กับเธอเป็นอย่างมาก

นอกจากนี้ พัชรศรียังได้เป็นต้นแบบให้กับการ์ตูนแอนิเมชั่นเรื่อง "โฟร์แองจี สี่สาวแสนซน" ที่นำบุคลิกของทั้ง 4 สาวจากรายการผู้หญิงถึงผู้หญิงมาเป็นแบบให้กับตัวการ์ตูน และยังเป็นผู้พากย์บรรยายตอนต้นและตอนจบของการ์ตูนในแต่ละตอนอีกด้วย อีกทั้งยังได้ไปปรากฏตัวในวรรณกรรมไทยเรื่อง The White Road Spirit II ของ ดร.ป๊อป ในบทตัวละคร"แมร์"

การศึกษา 
 ระดับประถมศึกษา โรงเรียนไผทอุดมศึกษา และ โรงเรียนพระมารดานิจจานุเคราะห์
 ระดับมัธยมศึกษา โรงเรียนบดินทรเดชา (สิงห์ สิงหเสนี)
ระดับอุดมศึกษา คณะนิเทศศาตร์ จุฬาลงกรณ์มหาวิทยาลัย

การทำงาน 
ปี 2540-2543 ได้เป็นเป็นพิธีกรรายการ"ดูหนังฟังเพลง" กับ "สีสันบันเทิง" อ่านข่าวช่วง"เมืองไทยวันนี้" และ "เช้านี้ที่ช่อง 3" เป็นผู้ดำเนินรายการวิทยุช่วง WOMAN"S Today ของคลื่นผู้หญิงวันเสาร์-อาทิตย์ 

ปี 2544 ได้เป็นพิธีกรรายการ 3 นาทีไม่มีปัญหา กับเจาะใจการใช้รถกับกรมการประกันภัยทางไอทีวี แล้วก็ได้แสดงภาพยนตร์เรื่อง"โกลคลับ เกมล้มโต๊ะ" ให้ฟิล์ม บางกอก และดำเนินรายการการ์ตูนนิทานชาดกออกอากาศทางโทรทัศน์เพื่อการศึกษาไทยคมและยูบีซี 

ปี 2549 ได้แสดงภาพยนตร์เรื่อง ข้าวเหนียวหมูปิ้ง รับบทเป็นน้าเล็ก และภาพยนตร์เรื่อง มอ 8 ที่ไก่ มีสุข แจ้งมีสุข ร่วมแสดงด้วย  รวมทั้งภาพยนตร์เรื่อง แก๊งชะนีกับอีแอบ ซึ่งเรื่องนี้ 4 พิธีกรจากรายการผู้หญิงถึงผู้หญิง คือ พัชรศรี เบญจมาศ  มีสุข แจ้งมีสุข  พิมลวรรณ หุ่นทองคำ  และกุลนัดดา ปัจฉิมสวัสดิ์ ร่วมแสดงนำทั้ง 4 คน  แล้วยังพ่วง ปอ อรปรียา หุ่นศาสตร์ จากรายการเรื่องเล่าเช้านี้มาด้วย และยังร่วมเป็นแขกรับเชิญในคอนเสิร์ตของเบิร์ด ธงไชย พร้อมกับเพื่อนๆทั้ง 4 อีกด้วย

ปี 2550 ได้มีโปรเจกต์ร้องเพลง ออกอัลบั้ม ขึ้นคอนเสิร์ต ร่วมกับรายการ "The Album อยากบอกต้องออกเทป" ร่วมกับนักแสดงและพิธีกรอีก 5 คน ได้แก่ ปอ ทฤษฎี สหวงษ์, เชอร์รี่ เข็มอัปสร สิริสุขะ , หยาด หยาดทิพย์ ราชปาล, คุณปลื้ม หม่อมหลวงณัฏฐกรณ์ เทวกุล, และ แชมป์ พีรพล เอื้ออารียกูล  เพลงที่ร้องในอัลบั้ม 1. เฉย เฉย 2. ชายในฝัน

ผลงานหนังสือ 
 กายกรรมบนเส้นด้าย
 ผู้ชายเลวกว่าหมาและไม่ได้มาจากดาวอังคาร (2546)
 ผู้หญิงยิงฟัน พ.1
 เรื่องของคนมีปัญหา หมาไม่เกี่ยว
 ผู้ชายไม่ใช่เทวดา (2547)
 เมื่อไหร่ผู้ชายรักจริงแล้วผู้หญิงจะบานฉ่ำ
 จดหมายถึงกิ๊ก โรแมนติกไม่กั๊ก (2547)
 ผู้หญิงเดินสาย ผู้ชายแนวนอน
 ขอบคุณที่เจอกัน 365 วันโลกหมุนรอบความรัก
 อยู่คนเดียวก็ได้ สบายดี (2549)
 แก๊งชะนี ไม่มีแอบ
 โลกหมุนช้าของกาละแมร์
 ปรากฏการณ์แห่งรัก Phenominal of Love
 แหล่มแรกของกาละแมร์
 แมร์ลา
 ผู้หญิงร้าย ผู้ชายรัก
 ผู้หญิงร้าย ผู้ชายรัก ภาค 2
 โชคดี ที่โสดเป็น
 สุข สวย รวยโคตร
 ตอบปัญหารักกระอักเลือด
 ปัจจัยที่ 5
 ชนะร้อยครั้ง
 คิด-เช่น-แมร์ (Kitchen Mare)
 แคร์-เช่น-มิตร

ผลงานพิธีกร

อดีต
 ผู้หญิงถึงผู้หญิง (พ.ศ. 2547 - 29 พฤษภาคม พ.ศ. 2557)
 หักหลังผู้ชาย On TV
 Unseen TV
 In the Dark - มืดสนิทพิชิตแสน
 ชูรัก ชูรส
 ต่อหน้าต่อตา น็อคเอ้าท์
 สตาร์โชว์
 ราตรีสโมสร
 ธรรมะกับเยาวชน
 ดาราการ์ตูน (รับเชิญ)
 ฉันไปค้างคืนกับซุปตาร์
 Dance Your Eat Off เต้นเปลี่ยนชีวิต SEASON 1 (2 กุมภาพันธ์ พ.ศ. 2556-ปัจจุบัน)
 Dance Your Eat Off เต้นเปลี่ยนชีวิต SEASON 2 (8 มีนาคม พ.ศ. 2557-ปัจจุบัน)
 ชิงร้อยชิงล้าน ซันไชน์ เดย์ รับเชิญ 4 ครั้ง (2 ธันวาคม พ.ศ. 2555, 10 มีนาคม, 17 มีนาคม, 14 กรกฎาคม พ.ศ. 2556)
 ขบวนการ 3 ช่า (พิธีกร : 8 กุมภาพันธ์ พ.ศ. 2557 - 31 พฤษภาคม พ.ศ. 2557)
 รายการ กาละแมร์ ออกอากาศทุกวันจันทร์-ศุกร์ เวลา 19.00-20.00 น. ทางดิจิตอลทีวี ช่อง 3 เอชดี เริ่ม 1 กรกฎาคม 2557 และ ล่าสุดเปลี่ยนเวลาใหม่ ออกอากาศทุกวันเสาร์-อาทิตย์ เวลา 19.00-20.00 น. ทางช่อง 3 เอสดี ในปัจจุบัน ออกอากาศทุกวันเสาร์ เวลา 17.00-18.00 น. (ปัจจุบันยุติออกอากาศแล้ว)
เก็บตก
Heath Me Please
ไทยแลนด์ก็อตทาเลนต์ ซีซั่นที่ 4 - 6 เป็นคณะกรรมการตัดสิน
 เรื่องเด่นเย็นนี้ พิธีกรประจำช่วง เมาท์มันส์บันเทิง ออกอากาศทุกวันจันทร์-ศุกร์ เวลา 16.50-17.00 น. ทางดิจิตอลทีวี ช่อง 3 เอชดี (ช่อง 33) เริ่ม 17 สิงหาคม พ.ศ. 2558 (ปัจจุบันยุติออกอากาศแล้ว)
เปิดกองวิก 3
Take Guy Out ออกอากาศทาง Line TV
3 แซบ ร่วมกับ ทักษอร ภักดิ์สุขเจริญ และ อารยา เอ ฮาร์เก็ต ออกอากาศทุกวันอาทิตย์ เวลา 13:15 น. ตั้งแต่ 2 มกราคม พ.ศ. 2556 ทางดิจิตอลทีวี ช่อง 3 เอชดี (ช่อง 33)

ปัจจุบัน

 Take Me Out Thailand ถูกชะตา ท้าหัวใจ ออกอากาศทุกวันเสาร์ เวลา 14:00 น. คู่กับ เกตุเสพย์สวัสดิ์ ปาลกะวงศ์ ณ อยุธยา ทางดิจิตอลทีวี ช่อง 3 เอชดี (ช่อง 33)
 Dance Your Eat Off เต้นเปลี่ยนชีวิต SEASON 3 (1 สิงหาคม พ.ศ. 2558-ปัจจุบัน)

ผลงานการแสดง

ภาพยนตร์ 
 สถานการณ์  (หนังสั้นสมัยเรียนอยู่คณะนิเทศศาสตร์ จุฬาฯ แสดงร่วมกับ ปิ๊ง - อดิสรณ์ ตรีสิริเกษม)
 Goal Club เกมล้มโต๊ะ
 ข้าวเหนียวหมูปิ้ง
 มอ ๘
 แก๊งชะนีกับอีแอบ
 ชอบกดไลค์ ใช่กดเลิฟ

ละคร  
 2546 สายโลหิต
 2548 รักละมุน ลุ้นละไม
 2558 เพื่อนรัก เพื่อนริษยา (รับเชิญ)
 2562 นายยิ้มมะยมหวาน (รับเชิญ)
 2564 แช่มช้อย

เครื่องราชอิสริยาภรณ์

ดูเพิ่ม 
 แอนิเมชันเรื่อง "โฟร์แองจี สี่สาวแสนซน"
 กรณีถูกกลุ่มแฟนคลับศิลปินเกาหลีโจมตี เรื่องการไม่ให้เกียรติศิลปินและแฟนคลับ

อ้างอิง

แหล่งข้อมูลอื่น 
 
 

ผู้ประกาศข่าวช่อง 3
นักแสดงชาวไทย
พิธีกรชาวไทย
บุคคลจากโรงเรียนบดินทรเดชา (สิงห์ สิงหเสนี)
นิสิตเก่าคณะนิเทศศาสตร์ จุฬาลงกรณ์มหาวิทยาลัย
นักเขียนชาวไทย
ผู้ได้รับเครื่องราชอิสริยาภรณ์ บ.ภ.